Up-19/95
Datum: 1995-04-04T00:00:00.000+02:00
ecli: ECLI:SI:USRS:1995:Up.19.95
vrsta: drugi akti
zadeva: ustavna pritožba
objavljeno: Neobjavljeno | 04.04.1995
dokument: US17377
akt: Ustavna pritožba zoper sodbo Vrhovnega sodišča št. U 1411/93 z dne 30/6-1994 v zvezi z odločbo Ministrstva za okolje in prostor št. 363/D-56/93 z dne 29/9-1993

Odločba Občine Gornja Radgona št. 362-5/93 z dne 31/3-1993
resitev: zavrženje
izrek: Ustavna pritožba zoper sodbo Vrhovnega sodišča v zvezi z odločbo Ministrstva za okolje in prostor in odločbo Občine Gornja Radgona, se zavrže.
stavek: Glede na to, da je ustavno pritožbo mogoče vložiti, šele ko so bila v zadevi izčrpana pravna sredstva, je kot izpodbijani posamični akt šteti tisti akt, ki je bil izdan glede zadnjega vloženega pravnega sredstva v zadevi. Ustavno sodišče zavrže ustavno pritožbo, ki je bila vložena po poteku roka iz 1. odst.52. čl. zakona o ustavnem sodišču.
odlocitev: sklep
geslo: Rok za vložitev ustavne pritožbe po 1. odst. 52. čl. zakona o ustavnem sodišču - prepozna ustavna pritožba.
podlaga: Zakon o ustavnem sodišču, 1. odst. 51., 1. odst. 52. čl.
datum_vloge: 1995-01-29T23:00:00.000Z
datum_odlocitve: 1995-04-03T22:00:00.000Z

# Up-19/95

# 4/4-1995

# S K L E P

Ustavno sodišče je v postopku za preizkus ustavne pritožbe M. J. iz G. R., ki jo zastopa D. H. - H., odvetnica v G. R. na seji senata dne 4/4-1995

s k l e n i l o:

Ustavna pritožba M. J. zoper sodbo Vrhovnega sodišča št. U 1411/93 z dne 30/6-1994 v zvezi z odločbo Ministrstva za okolje in prostor št. 363/D-56/93 z dne 29/9-1993 in odločbo Občine Gornja Radgona št. 362-5/93 z dne 31/3-1993 se zavrže.

## O b r a z l o ž i t e v

Po prvem odstavku 52. člena Zakona o Ustavnem sodišču (Uradni list RS, št. 15/94) je ustavno pritožbo potrebno vložiti v 60 dneh od vročitve izpodbijanega posamičnega akta. Glede na to, da je ustavno pritožbo mogoče vložiti šele, ko so bila v zadevi izčrpana pravna sredstva (prvi odstavek 51. člena navedenega zakona), je kot izpodbijani posamični akt šteti tisti akt, ki je bil izdan glede zadnjega vloženega pravnega sredstva v zadevi.

Ustavno sodišče je opravilo poizvedbe pri pristojnem sodišču o tem, kdaj je bila pritožnici vročena sodba Vrhovnega sodišča št. U 1411/93 z dne 29/9-1993. Ugotovilo je, da je bila ta sodba vročena pritožničini pooblaščenki in sicer dne 26/9-1994. Zakon o pravdnem postopku (Uradni list SFRJ, št. 4/77, 36/80, 69/82, 58/84, 74/87, 57/89, 20/90 in 27/90) v prvem odstavku 138. člena določa, da se, kadar ima stranka zakonitega zastopnika ali pooblaščenca, vročajo pisanja njemu, če ni v tem zakonu drugače določeno. Predmetna ustavna pritožba, vložena dne 27/1-1995, je torej prepozna, saj je šestdesetdnevni rok od dneva, ko je bila izpodbijana sodba vročena pritožničini pooblaščenki, potekel dne 25/11-1994, zato jo je bilo potrebno v skladu s prvo alineo prvega odstavka 55. člena Zakona o Ustavnem sodišču zavreči.

Senat Ustavnega sodišča je ta sklep sprejel v sestavi: predsednik dr. Lovro Šturm in člana dr. Tone Jerovšek in mag. Matevž Krivic.

Predsednik senata

dr. Lovro Šturm